Հռոմեական հերթական արշավանքը դեպի արևելք ավարտվեց առանց որևէ արդյունքի, բայց դրան գումարվեց նաև այն, որ Հռոմեական կայսրության գահին հենց այդ արշավանքից հետո բազմած կայսր Ֆիլիպը հետագայում ոչ մի ցանկություն չդրսևորեց գործել Սասանյանների դեմ, մանավանդ որ կայսրության ներքին դրությունն էլ ոչ մի կերպ կայուն համարվել չէր կարող։ Ստեղծված պայմաններում, փաստորեն, Շապուհ I-ի դեմ պայքարի ողջ բեռը շարունակում էր մնալ Հայոց արդեն ծերացող արքա Խոսրով I Քաջի ուսերին։